gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 4311, del 09-08-2002 (2002/7550)

RESOLUCIÓ de 6 de juliol de 2002, de la Universitat d'Alacant per la qual nomena José Luis Sánchez Romero professor titular d'escola universitària DF02342, en l'àrea de coneixement d'arquitectura i tecnologia de computadors.
--------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4311

Data del DOGV
:   09-08-2002

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   2002/7550


Organisme emissor
:   Universitat d'Alacant

Tipus de document
:   Resolució

RESOLUCIÓ de 6 de juliol de 2002, de la Universitat d'Alacant per la qual nomena José Luis Sánchez Romero professor titular d'escola universitària DF02342, en l'àrea de coneixement d'arquitectura i tecnologia de computadors. [2002/7550]
  
Segons que disposen el Reial Decret 1888/1984, de 26 de setembre i el Reial Decret 898/1985, de 30 d'abril, i a proposta de la comissió docent jutjadora del concurs convocat per Resolució de 4 d'octubre de 2001 d'aquesta Universitat d'Alacant (BOE de 24 d'octubre de 2001), nomena professor José Luis Sánchez Romero titular d'escola universitària DF02342, en l'àrea de coneixement d'arquitectura i tecnologia de computadors, Departament de Tecnologia Informàtica i Computació.
  
Alacant, 6 de juliol de 2002.- El rector (p.d. Resolució rectoral de 15.06.2001: Miguel Louis Cereceda.
Diari Oficial de la Generalitat Valenciana


Sumari del DOGV 4195, del 21-02-2002 (2002/1330)

Notificació al senyor Sergio Boluda Prieto de la remissió al Ministeri Fiscal de les actuacions practicades per la Inspecció Regional a l'entitat Pieles Hnos. Boluda Prieto, SA.
---------------------------------------------------------------------------------------------------------------------------------------------------------------------------------

### Dades del document

Número de DOGV
:   4195

Data del DOGV
:   21-02-2002

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2002/1330


Organisme emissor
:   Agència Estatal d'Administració Tributària. Delegació de València

Tipus de document
:   Anunci

Notificació al senyor Sergio Boluda Prieto de la remissió al Ministeri Fiscal de les actuacions practicades per la Inspecció Regional a l'entitat Pieles Hnos. Boluda Prieto, SA. [2002/F1330]
  
De conformitat amb el que s'estableix en l'article 105.6 de la Llei General Tributària, en la redacció que en fa la Llei 66/1997, de 30 de desembre, de Mesures Fiscals, Administratives i de l'Ordre Social (Boletín Oficial del Estado de 31 de desembre), a través d'aquest anunci es notifica al senyor Sergio Boluda Prieto, amb document nacional d'identitat número 05010139-V, per a comunicar-li la remissió al Ministeri Fiscal de les actuacions practicades per aquesta inspecció a l'entitat Pieles Hnos. Boluda Prieto, SA, codi d'identificació fiscal A-46181178, atés que intentades les notificacions que s'indiquen han resultat infructuoses.
  
Data de la diligència Adreça a què va ser dirigida
  
17 de gener de 2002 carrer Doctor Peset, 23, 13, Tavernes Blanques
  
18 de gener de 2002 carrer Doctor Peset, 23, 13, Tavernes Blanques
  
31 de gener de 2002 carrer Doctor Peset, 23, 13, Tavernes Blanques
  
Edicte
  
Tenor literal de la citació notificada
  
Obligat tributari: Pieles Hnos. Boluda Prieto, SA
  
CIF: A-46181178
  
Domicili fiscal: pol. Torrubero, carrer en projecte, s/n, Museros (València).
  
Se li comunica que amb data 15 de gener de 2002, en virtut del que s'estableix en l'article 7.4 del Reglament General de la Inspecció dels Tributs, aprovat pel Reial Decret 939/1986, de 25 d'abril (Boletín Oficial del Estado de 14 de maig de 1986), i l'article 262 de la Llei d'Enjudiciament Criminal, promulgada pel Reial Decret de 14 de setembre de 1882, el delegat especial de l'Agència Estatal d'Administració Tributària ha remés al Ministeri Fiscal les actuacions practicades per aquesta inspecció, per haver-se incidit en el supòsit previst en l'article 77.6 de la Llei General Tributària.
  
Per aquesta circumstància, i en aplicació del que s'estableix en l'article 5 del Reial Decret 1.930/1998, en l'apartat 3, se li comunica que queden interromputs els terminis de prescripció per a la pràctica de les liquidacions administratives i la imposició de sancions tributàries, i es considera a més tal remissió de l'expedient al Ministeri Fiscal com a causa justificada d'interrupció del còmput del termini de durada del procediment respectiu.
Diari Oficial de la Generalitat Valenciana


Sumari del DOGV 4278, del 25-06-2002 (2002/6050)

Notificació a la senyora Rosa M. Nieva Martínez. Expedient número 3TVC40564/2001.
---------------------------------------------------------------------------------

### Dades del document

Número de DOGV
:   4278

Data del DOGV
:   25-06-2002

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2002/6050


Organisme emissor
:   Conselleria de Benestar Social

Tipus de document
:   Anunci

Notificació a la senyora Rosa M. Nieva Martínez. Expedient número 3TVC40564/2001. [2002/F6050]
  
Com que no s'ha pogut practicar la notificació personal a la persona interessada, de l'acte administratiu que a continuació s'indica, es procedix a la publicació d'un extracte d'este en el Diari Oficial de la Generalitat Valenciana, d'acord amb l'article 59.4 de la Llei 30/1992, de 26 de novembre, de Règim Jurídic de les administracions Públiques i del Procediment Administratiu Comú, en relació amb l'article 61 d'este text legal.
  
Perquè la persona interessada puga tindre coneixement íntegre de l'acte i en quede constància, podran comparéixer en el termini de 10 dies, des de la publicació d'este anunci en el Diari Oficial de la Generalitat Valenciana, en la seu de la Direcció Territorial de Benestar Social, Secció Família i Adopcions, sítia a l'avinguda del Baró de Càrcer, número 36, de 09.00 a 14.00 hores.
  
- Expedient número: 3TVC40564/2001.
  
- Persona interessada: Rosa M. Nieva Martínez.
  
- Últim domicili conegut: Colón, número 13-8a, 46282 Requena.
  
- Resolució de minoració número 038-FA/2002, de data 30 d'abril de 2002, de la directora territorial de Benestar Social, en què s'adopten acords d'interés per a la persona interessada.
  
Contra esta resolució, la persona interessada podrà interposar potestativament recurs de reposició davant el mateix òrgan que l'ha dictat, en el termini d'un mes comptador des del sendemà de la seua notificació, o bé es pot interposar directament recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptadors des del sendemà de la seua notificació, d'acord amb allò disposat en l'article 46 de la Llei 29/1998, de 13 de juliol, Reguladora de la Jurisdicció Contenciosa Administrativa, sense perjuí que puguen interposar qualsevol altre que consideren oportú.
Diari Oficial de la Generalitat Valenciana


Sumari del DOGV 4240, del 02-05-2002 (2002/4102)

Informació pública per la modificació d'un tram de la via pecuària Cordel d'Alacant, sol·licitada per Plastiken, SL (expedient 1999051 VVPP), al terme municipal del Palomar (València).
----------------------------------------------------------------------------------------------------------------------------------------------------------------------------------------

### Dades del document

Número de DOGV
:   4240

Data del DOGV
:   02-05-2002

Secció del DOGV
:   V. ALTRES ANUNCIS - E) MEDI AMBIENT

Número del document
:   2002/4102


Organisme emissor
:   Conselleria de Medi Ambient

Tipus de document
:   Anunci

Informació pública per la modificació d'un tram de la via pecuària Cordel d'Alacant, sol·licitada per Plastiken, SL (expedient 1999051 VVPP), al terme municipal del Palomar (València). [2002/X4102]
  
En virtut del que es disposa en l'article 11 de la Llei 3/1995, de 23 de març, de Vies Pecuàries (BOE núm. 71, de 24 de març), i en l'article 86.2 de la Llei 30/1992 de Règim Jurídic de les Administracions Públiques i del Procediment Administratiu Comú (modificada per la Llei 4/1999, BOE de 14.01.99), s'exposarà al públic, durant el període d'un mes, a comptar des de l'endemà de la publicació d'aquest anunci, a la Direcció Territorial de Medi Ambient de València (edifici PROP), carrer de Gregori Gea núm. 27, de València.
Diari Oficial de la Generalitat Valenciana


Sumari del DOGV 4363, del 23-10-2002 (2002/11696)

Notificació per citació a termini a A.G.A Propietis SL i altres.
----------------------------------------------------------------

### Dades del document

Número de DOGV
:   4363

Data del DOGV
:   23-10-2002

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2002/11306


Organisme emissor
:   Agència Estatal d'Administració Tributària. Delegació d'Alacant

Tipus de document
:   Anunci

Notificació per citació a termini a A.G.A Propietis SL i altres. [2002/A11355]
  
De conformitat amb el que disposa l'article 105.6 de la Llei 230/1963, de 28 de desembre, General Tributària, segons la redacció donada per l'article 28.1 de la Llei 66/1997, de 30 de desembre, i havent-se intentat la notificació a l'interessat o al seu representant per dues vegades, sense que haja estat possible de practicar-la per causes no imputables a l'administració tributària, es posa de manifest, mitjançant aquest anunci, que dins del procediment recaptador en fase de constrenyiment seguit en aquesta Dependència de Recaptació, es troben pendents de notificar les provisions de constrenyiment dictada per òrgan competent, sobre cada una de les liquidacions que s'especifiquen en l'annex adjunt.
  
En virtut d'això anterior, dispose que els subjectes passius, obligats tributaris indicats anteriorment, o el seus representants degudament acreditats, hauran de comparéixer en el termini de 10 dies, comptadors des de l'endemà de la publicació d'aquesta resolució en el butlletí oficial que corresponga, de dilluns a divendres, en horari de 09.00 a 14.00 hores, a la delegació o administració de l'Agència Estatal d'Administració Tributària del seu domicilio fiscal, o si convé, a qualssevol d'elles, dins de l'àmbit territorial d'aquesta Dependència de Recaptació, a l'efecte de practicar la notificació de l'acte esmentat.
  
Alhora, s'adverteix als interessats que, si no compareixen en el termini esmentat, la notificació s'entendrà produïda a tots els efectes legals des de l'endemà del venciment del termini assenyalat per a comparéixer.
  
Alacant, 2 d'agost de 2002.- El cap de la Dependència de Recaptació (p. s.), El cap del Servici de Recaptació: Jos- Cerezo Fernández.
  
Agència Estatal d'Administració Tributària
  
Delegació d'Alacant
Diari Oficial de la Generalitat Valenciana


Sumari del DOGV 4365, del 25-10-2002 (2002/11169)

Notificació de la resolució dictada en les actuacions de divorci nº 32/02, seguides a instància de María Luisa Blanes Nadal, a Gabriel Francisco García Santos.
---------------------------------------------------------------------------------------------------------------------------------------------------------------

### Dades del document

Número de DOGV
:   4365

Data del DOGV
:   25-10-2002

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2002/11749


Organisme emissor
:   Jutjat de Primera Instància Número 9 de València

Tipus de document
:   Anunci

Notificació de la resolució dictada en les actuacions de divorci nº 32/02, seguides a instància de María Luisa Blanes Nadal, a Gabriel Francisco García Santos. [2002/X11553]
  
Antonio Rodríguez-Moldes Peiró, secretari del Jutjat de Primera Instància número 9 de València, pel present, faig saber:
  
Que en les actuacions de divorci seguides amb el número 32/2002, a instància de María Luisa Blanes Nadal contra Gabriel-Francisco García Santos, en situació de rebel·lia, en què en data 14 d'octubre de 2002, ha recaigut sentència en la qual la part dispositiva diu així:
  
«Que estimant la demanda interposada per la representació processal de María Luisa Blanes Nadal contra Gabriel Francisco García Santos, haig d'acordar i acorde la dissolució del matrimoni per divorci dels expressats, i la dissolució del règim econòmic matrimonial, sense especial imposició de costes.
  
Comuniqueu esta resolució, una vegada siga ferm el pronunciament de divorci, al Registre Civil en què conste inscrit el matrimoni. Contra esta sentència es pot preparar recurs d'apel·lació en el termini de cinc dies des de la seua notificació».
  
I per tal que servisca de notificació en forma a Gabriel-Francisco García Santos, en rebel·lia, expedisc i signe el present.
Diari Oficial de la Generalitat Valenciana


Sumari del DOGV 4383, del 21-11-2002 (2002/12833)

Informació pública del Pla General d'Ordenació Urbana de Benifallim, junt amb l'estudi d'impacte ambiental i la resta de documentació que en forma part.
--------------------------------------------------------------------------------------------------------------------------------------------------------

### Dades del document

Número de DOGV
:   4383

Data del DOGV
:   21-11-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/12696


Organisme emissor
:   Ajuntament de Benifallim

Tipus de document
:   Anunci

Informació pública del Pla General d'Ordenació Urbana de Benifallim, junt amb l'estudi d'impacte ambiental i la resta de documentació que en forma part. [2002/M12776]
  
El Ple de l'Ajuntament de Benifallim, en sessió celebrada el dia 10 de setembre de 2002, va adoptar d'entre altres, el següent acord:
  
Primer
  
Sotmetre el Pla General d'Ordenació Urbana de Benifallim, junt amb l'estudi d'impacte ambiental i la resta de documentació que en forma part a:
  
- Informació pública, per un període d'un mes, en el Diari Oficial de la Generalitat Valenciana i en un diari no oficial d'àmplia difusió a la localitat.
  
- Informe dels distints departaments i òrgans competents de l'administració exigits per la legislació reguladora de les seues respectives competències, així com dictamen de municipis confrontants.
  
Segon
  
Suspendre l'atorgament de llicències d'obres en aquelles àrees del territori les noves determinacions de les quals suposen modificació del règim urbanístic vigent fins que es produïsca l'aprovació definitiva del Pla General d'Ordenació, o en tot cas, durant el termini de dos anys.
  
Cosa que es fa pública en compliment del que disposa l'article 38 de la Llei 6/1994, de la Generalitat Valenciana, Reguladora de l'Activitat Urbanística, i es saber que el termini d'un mes s'iniciarà el dia següent al de la publicació en el DOGV. El projecte, els seus plànols i documents els podrà examinar qualsevol persona física o jurídica interessada, en este Ajuntament, en horari d'oficina, per a formular les al·legacions o observacions que estime pertinents.
Diari Oficial de la Generalitat Valenciana


Sumari del DOGV 4344, del 26-09-2002 (2002/9936)

RESOLUCIÓ de 7 de juny de 2002, de la Universitat Politècnica de València, per la qual es nomena María Carmen Juan Lizandra, professora titular d'universitat de l'àrea de coneixement Llenguatges i Sistemes Informàtics, adscrita al Departament de Sistemes Informàtics i Computació.
----------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4344

Data del DOGV
:   26-09-2002

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   2002/9936


Organisme emissor
:   Universitat Politècnica de València

Tipus de document
:   Resolució

RESOLUCIÓ de 7 de juny de 2002, de la Universitat Politècnica de València, per la qual es nomena María Carmen Juan Lizandra, professora titular d'universitat de l'àrea de coneixement Llenguatges i Sistemes Informàtics, adscrita al Departament de Sistemes Informàtics i Computació. [2002/M9936]
  
De conformitat amb la proposta elevada per la comissió nomenada per a jutjar el concurs convocat per Resolució de 12 de juliol de 2001 d'esta Universitat, plaça número 227/2001, codi 2898, (BOE de 2 d'agost de 2001), i presentada per la interessada la documentació a què fa referència el punt desé de la convocatòria, este Rectorat, fent ús de les atribucions conferides per l'article 42 de la Llei 11/1983, de 25 d'agost, de Reforma Universitària, i la resta de disposicions que la desenvolupen, ha resolt:
  
Nomenar María Carmen Juan Lizandra, amb número de document nacional d'identitat 16263312, professora titular d'universitat de la Universitat Politècnica de València, de l'àrea de coneixement Llenguatges i Sistemes Informàtics, adscrita al Departament de Sistemes Informàtics i Computació.
  
València, 7 de juny de 2002.- El rector: Justo Nieto Nieto.
Diari Oficial de la Generalitat Valenciana


Sumari del DOGV 4317, del 20-08-2002 (2002/8507)

Juí de jurisdicció voluntària. General 806/2001. Cèdula de notificació.
-----------------------------------------------------------------------

### Dades del document

Número de DOGV
:   4317

Data del DOGV
:   20-08-2002

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2002/8507


Organisme emissor
:   Jutjat de Primera Instància Número 24 de València

Tipus de document
:   Anunci

Juí de jurisdicció voluntària. General 806/2001. Cèdula de notificació. [2002/F8507]
  
Juí de jurisdicció voluntària. General 806/2001.
  
Part demandant: Generalitat Valenciana.
  
En el juí referenciat, s'ha dictat la resolució el text literal de la qual és l'acord següent: l'acolliment familiar simple del menor John Fosu Salvador amb la família seleccionada per l'entitat pública, la qual haurà de complir les obligacions inherents al càrrec esmentat, sota la vigilància de l'ens públic i del Ministeri Fiscal. Notifiqueu el present acord a l'ens públic, al Ministeri Fiscal i a les restants parts. Contra este acord les parts poden interposar un recurs d'apel·lació en el terme de cinc dies següents a la notificació per escrit davant d'este jutjat a l'Audiència Provincial de València. Així ho acorda, mana i firma Begoña Ortiz Navarro, magistrada jutgessa del Jutjat de Primera Instància número 24 d'esta ciutat.
  
Atés el desconeixement de l'actual domicili o residència de la part demandada, per mitjà de la provisió de 22 de juliol de 2002 el jutge, de conformitat amb el que s'establix en els articles 156.4 i 164 de la Llei 1/2000, d'Enjuiciament Civil, ha acordat la publicació del present edicte al tauler d'anuncis del jutjat per a portar a efecte la diligència de notificació.
Diari Oficial de la Generalitat Valenciana


Sumari del DOGV 4382, del 20-11-2002 (2002/12931)

RESOLUCIÓ de 15 de novembre de 2002, del director general de Centres Docents, per la qual s'amplia el termini de presentació de justificacions de les ajudes econòmiques per a les corporacions locals i entitats privades sense intenció de guany que desenrotllen la formació de persones adultes a la Comunitat Valenciana per a l'exercici 2002.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4382

Data del DOGV
:   20-11-2002

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2002/12241


Data del document
:   15-11-2002

Organisme emissor
:   Conselleria de Cultura i Educació

Tipus de document
:   Resolució

Anàlisi jurídica

 Descriptors 

:   * suport econòmic
    * ajuda pública
    * administració local
    * societat sense fins de lucre
    * educació
    * educació permanent
    * educació d'adults

RESOLUCIÓ de 15 de novembre de 2002, del director general de Centres Docents, per la qual s'amplia el termini de presentació de justificacions de les ajudes econòmiques per a les corporacions locals i entitats privades sense intenció de guany que desenrotllen la formació de persones adultes a la Comunitat Valenciana per a l'exercici 2002. [2002/Q12718]
  
Per Ordre de 27 de març de 2002, de la Conselleria de Cultura i Educació, es van convocar ajudes econòmiques per a les corporacions locals i entitats privades sense intenció de guany que desenrotllen la formació de persones adultes a la Comunitat Valenciana durant l'exercici 2002., i es va establir, en l'apartat 2 de la base 11, que el termini màxim per a justificar la subvenció concedida finalitzaria el 31 d'octubre de l'any 2002.
  
Això no obstant, esta direcció general considera aconsellable la seua ampliació fins a una data posterior, en la mesura que no perjudica a tercers.
  
Per tot això, i conformement a la disposició final primera de l'Ordre de 27 de març de 2002, resolc:
  
Únic
  
S'amplia, fins al 20 de novembre de 2002, el termini de què disposen els beneficiaris de les subvencions concedides en dita convocatòria per tal de presentar-ne les justificacions en la forma establerta en la base 11, apartat 1, de l'Ordre de 27 de març de 2002.
  
DISPOSICIÓ FINAL
  
La present resolució entrarà en vigor el mateix dia de la seua publicació en el Diari Oficial de la Generalitat Valenciana, però els efectes seran des de l'endemà de la finalització del termini de presentació de justificacions establert en l'esmentada ordre de convocatòria
  
Contra el present acte cabrà interposar recurs d'alçada davant del conseller de Cultura i Educació conformement a l'article 114 i 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.